Soek resultate: Pe Grigo
Keshia Davids, superheld
Vertaler: Lydia du Plessis
Illustreerder: Pe Grigo
R 89Jy spaar R 106
Keshia Davids is net 'n doodgewone (gaap) skoolmeisie. Daar is niks spesiaals aan haar nie. Sy kan nie eens 'n behoorlike wawiel doen nie. Maar alles verander toe sy op 'n dag sien hoe 'n boelie op haar kleinsussie pik - en die vonke begin spat! Ja, regtig. Daar skiet ligstrale uit Keshia se vingers. Wat op aarde is aan die gang?
Dit is tyd dat haar ouers oop kaarte speel - en Keshia se lewe gaan nooit weer dieselfde wees nie. Sy vind uit haar ma lei 'n dubbele lewe as geheime superheld wat misdaad regoor die wêreld bestry, terwyl haar pa by die huis bly en na die kinders omsien. En die tyd het aangebreek dat Keshia by haar ma aansluit en deel word van die wêreldwye stryd teen skelms.
Terwyl Keshia se superkragte begin sterker word, moet sy 'n balans probeer vind tussen haar superheld-opleiding en haar skoolwerk. Hoe op aarde gaan sy haar geheim vir haar vriende wegsteek?
En toe haar ma se bose tweeling haar opwagting maak, begin Keshia wonder of dit nie dalk meer pret is om 'n super-SKURK te wees nie …?
'n Skreeusnaakse, aksiebelaaide avontuurverhaal vir jong lesers!
As die kat weg is …
R 89Jy spaar R 91
Ontmoet vir Aristoteles, 'n kat met hope houding!
Aristoteles is 'n silwergrys mannetjieskat in die fleur van sy lewe, en hy is baie mooi - hy reken self so. Anna en haar gesin dink gelukkig ook so. Altans, dis wat Aristoteles dink … tot die dag toe hy uitvind Anna wil graag 'n hond vir haar verjaardag hê.
Watter verstandige agtjarige dogtertjie wil so 'n irriterende, keffende dierasie hê?
Aristoteles is vasbeslote dat dit nie gaan gebeur terwyl hy die kat in die huis is nie! Al wat hy hoef te doen, is om Anna te laat besef hoeveel hy vir haar beteken - en hy gaan wegloop om sy punt te bewys.
Ongelukkig is die lewe van 'n straatkat nie heeltemal wat Aristoteles verwag het nie …
Hierdie snaakse, avontuurbelaaide storie word uit die perspektief van Aristoteles die kat vertel, en is briljant deur die veelbekroonde Kobus Geldenhuys uit die oorspronklike Duits vertaal.